laion/Wikipedia-Exotic huggingface dataset:
Numb (U2-ს სიმღერა)

„Numb“ — ირლანდიური როკ-ჯგუფ U2-ს სიმღერა და სინგლი ალბომიდან Zooropa, რომელიც გამოვიდა 1993 წელს. სიმღერა წარმოადგენს მონოტონურ მანტრას ბრძანების „don't“ გამოყენებით, რომელსაც წარმოთქვამს The Edge. უკანა ფონზე ჟღერს სხვადასხვა ხმოვანი ეფექტი და სემპლები. ვოკალისტი ბონო და დრამერი ლარი მალენი სიმღერაში ბეკ-ვოკალებს ასრულებენ. „Numb“ დაიწერა Achtung Baby-ზე მუშაობის პერიოდში - მას თავდაპირველად „Down All the Days“ ეწოდებოდა. Zooropa-ს ჩაწერისას ჯგუფმა სიმღერა გადაამუშავა პროდიუსერ Flood-ის დახმარებით. კლავიშებიან საკრავებზე და სემპლერებზე უკრავს თანაპროდიუსერი ბრაიან ინო. The Edge-მა სიმღერას საკუთარი მონოტონური ვოკალი დაამატა. სიმღერა გამოიცა VHS სინგლისა და CD სინგლის ფორმატებში. VHS სინგლი შეიცავს სიმღერის ორიგინალურ მუსიკალურ ვიდეოს, რომლის რეჟისორი კევინ გოდლია. თუმცა, ამ სინგლს თავდაპირველად კომერციული წარმატება არ ჰქონია. „Numb“ სრულდებოდა ტურნეს Zoo TV Tour მსვლელობისას. სიმღერის ტექსტი[დაარქივებული] საიტზე MetroLyrics ↑ McCormick (2006) p. 248
Lemon (სიმღერა)

„Lemon“ — ირლანდიური როკ-ჯგუფ U2-ს სიმღერა და სინგლი ალბომიდან Zooropa, რომელიც გამოვიდა 1993 წელს. სიმღერაზე გავლენა იქონია ბონოს გარდაცვლილი დედის ვიდეოკადრებმა. ტექსტში აღწერილია კინოქრონიკის დახმარებით მოგონებათა აღდგენის მცდელობა. უფრო მეტად, ვიდრე ჯგუფის რომელიმე სხვა სიმღერაში, „Lemon“-ში ჟღერს ბონოს ფალცეტი, რასაც ემატება The Edge-ისა და ბრაიან ინოს ატმოსფერული ვოკალები. სიმღერას თვლიან გერმანიის ფუტურისტული დისკოს ჟანრის კომპოზიციად. ალბომის ვერსია წარმოადგენს ჯგუფის ერთ-ერთ ყველაზე ხანგრძლივ კომპოზიციას. სიმღერის ტექსტი[დაარქივებული] საიტზე MetroLyrics ↑ Review. დაარქივებულია ორიგინალიდან — 2008-06-04. ციტირების თარიღი: 2008-08-15.
Stay (Faraway, So Close!)

„Stay (Faraway, So Close!)“ — ირლანდიური როკ-ჯგუფ U2-ს სიმღერა და სინგლი ალბომიდან Zooropa, რომელიც გამოვიდა 1993 წელს. სიმღერა ირლანდიაში, ავსტრალიაში, გაერთიანებულ სამეფოში და რამდენიმე სხვა ქვეყანაში საუკეთესო 10-ეულში მოხვდა. მისი მუსიკალური ვიდეო გადაღებული იქნა ბერლინში (გერმანია). სიმღერის თავდაპირველი ვერსია იწერებოდა ალბომისთვის Achtung Baby. იგი ფრენკ სინატრასთვის დაიწერა და სამუშაო ვერსიის სათაური მის გვარს შეიცავდა. ალტერნატიული ვერსია მოხვდა ვიმ ვენდერსის ფილმში „შორს, ასე ახლოს!“. „Stay (Faraway, So Close!)“ კრიტიკოსების მიერ დადებითად იქნა შეფასებული და ნომინირებული იქნა ოქროს გლობუსის ჯილდოზე საუკეთესო ორიგინალური სიმღერის კატეგორიაში. იგი პირველად იქნა შესრულებული Zoo TV Tour-ის პერიოდში, მაგრამ სხვა ტურნეებზე აკუსტიკურად სრულდებოდა. ჯგუფის წევრები მას U2-ს ერთ-ერთ საყვარელ სიმღერად თვლიან. გიტარისტმა The Edge-მა იგი დაასახელა ალბომის საუკეთესო სიმღერად, ხოლო ბონომ - U2-ს ერთ-ერთ საუკეთესო ნაშრომად. სიმღერის 7"-იან სინგლზე შეტანილია „I've Got You Under My Skin“, შესრულებული დუეტში ფრენკ სინატრასთან. ტექსტი საიტზე U2.com ↑ Lua-ს შეცდომა in მოდული:Citation/CS1 at line 4027: bad argument #1 to 'pairs' (table expected, got nil). ↑ Lua-ს შეცდომა in მოდული:Citation/CS1 at line 4027: bad argument #1 to 'pairs' (table expected, got nil). ↑ Lua-ს შეცდომა in მოდული:Citation/CS1 at line 4027: bad argument #1 to 'pairs' (table expected, got nil). ↑ Lua-ს შეცდომა in მოდული:Citation/CS1 at line 4027: bad argument #1 to 'pairs' (table expected, got nil). ↑ Lua-ს შეცდომა in მოდული:Citation/CS1 at line 4027: bad argument #1 to 'pairs' (table expected, got nil). ↑ Lua-ს შეცდომა in მოდული:Citation/CS1 at line 4027: bad argument #1 to 'pairs' (table expected, got nil). ↑ Lua-ს შეცდომა in მოდული:Citation/CS1 at line 4027: bad argument #1 to 'pairs' (table expected, got nil).
გაბრიელ გოშაძე

გაბრიელ (გაგა) გოშაძე (დ. 23 ნოემბერი, 1977, თბილისი) — ქართველი რეჟისორი. გაბრიელ (გაგა) გოშაძე დაიბადა 1977 წლის 23 ნოემბერს, თბილისში. დაამთავრა თბილისის 55-ე სკოლა და შოთა რუსთაველის თეატრისა და კინოს უნივერსიტეტი სარეჟისორო სპეციალობით. 1999—2005 წლებში იყო ალექსანდრე გრიბოედოვის სახელობის თბილისის რუსული დრამატული თეატრის რეჟისორი. 1994—1997 წლებში — საქართველოს ტელევიზია „საზოგადოებრივი მაუწყებელის“ რეჟისორი. 2010 წლიდან დღემდე არის ილიას სახელმწიფო უნივერსიტეტის მსახიობის ოსტატობის პედაგოგი. გავლილი აქვს რობერტ სტურუას მასტერკლასი „ჰამლეტი ჰამლეტის გარეშე“ და, აგრეთვე, ლეონიდ ხეიფეცის მასტერკლასი. უილიამ გიბსონი — „ჯვალოს თოჯინა“ (ოთარ ეგაძესთან ერთად) ვასილ სტანილოვი — „ოპერა მაფიოზო“ ჟან ანუი „ანტიგონე“ გრიგორი გორინი — „ვინ ვინ არის“ ფერნანდო არაბალი — „პიკნიკი“ ბერტოლტ ბრეხტი — „კავკასიური ცარცის წრე“ სლავომირ მროჟეკი — „ზაფხულის დღე“ ლაშა ბუღაძე — „თეატრი“ თუნჯერ ჯუჯენოღლუ — „ზვავი“ გრიგორი გორინი — „ვინ ვინ არის“ ნედიალკო იორდანოვი — „გონზაგოს მკვლელობა“ „ბოლო გაჩერება“ — ნოკოლას ე. ბრაერის კინოსცენარის მიხედვით როკ-კანტატა — ჯგუფი „სინათლის წელიწადი“ გაბრიელ გოშაძე — საქართველოს ბიოგრაფიული ლექსიკონი „ოპერა მაფიზო“
უილიამ ჰოლდენი

უილიამ ჰოლდენი (ინგლ. William Holden; 17 აპრილი, 1918 — 12 ნოემბერი, 1981) — ამერიკელი მსახიობი. 50-იანი წლების ერთ-ერთი ყველაზე ცნობილი და მაღალანაზღაურებადი მსახიობი. ვიკისაწყობში არის გვერდი თემაზე: უილიამ ჰოლდენი უილიამ ჰოლდენი კინოფილმების ინტერნეტ-მონაცემთა ბაზაში უილიამ ჰოლდენი TCM-ის კინოფილმების მონაცემთა ბაზაში William Holden Wildlife Foundation
არაქსი

არაქსი, არეზი, (თურქ. Aras, სომხ. Արաքս, აზერ. Araz, სპარს. ارس, ბერძ. Αράξες, ძვ. ქართ. რახსი, არეზი) — მდინარე ამიერკავკასიაში, მტკვრის უდიდესი შენაკადი. მიედინება თურქეთის, სომხეთის, აზერბაიჯანისა და ირანის ტერიტორიაზე. სიგრძე 1072 კმ, აუზის ფართობი 102 ათ. კმ². სათავე აქვს ბინგოლის ქედზე (თურქეთი). ზემო დინებაში მთის ტიპის მდინარეა. მისი შენაკადებია: მარცხნივ - ახურიანი, რაზდანი, არფა, ვოროტანი, მარჯვნივ - გოთური და ყარასუ. საზრდოობს უმეტესად თოვლისა და მიწისქვეშა წყლით. იყენებენ სარწყავად. ყოველწლიურად გამოაქვს 7,6 კმ² წყალი და 16 მლნ. ტ ნატანი. მდინარე არაქსი, ენციკლოპედია ბრიტანიკა ქართული საბჭოთა ენციკლოპედია, ტ. 1, თბ., 1975. — გვ. 544-545.
სანამ ეშმაკი გაიგებს, რომ მკვდარი ხარ

სანამ ეშმაკი გაიგებს, რომ მკვდარი ხარ (ინგლ. Before the Devil Knows You're Dead) — სიდნი ლუმეტის უკანასკნელი ფილმი. გამოვიდა 2007 წელს. სათაური მოდის ირლანდიური ანდაზისგან: „შენ შეგიძლია სამოთხეში მოხვდე ნახევარი საათით, სანამ ეშმაკი გაიგებს, რომ მკვდარი ხარ“. ფილმში არათანმიმდევრული თხრობის ხერხია გამოყენებული. ყურადღება!  ქვემოთ მოყვანილია სიუჟეტის და/ან დასასრულის დეტალები. ორ ძმას იდეალური დანაშაული აქვს ჩაფიქრებული. მათ უნდა გაძარცვონ საკუთარი მშობლების საიუველირო მაღაზია, რომლის დაცვის სისტემას კარგად იცნობენ. მათ იმედი აქვთ რომ ასეულ ათასობით დოლარს იშოვიან, თანაც იარაღის, ძალადობისა და სისხლისღვრის გარეშე. უმცროსი ძმა ჰენკი შეშინებულია და საქმეში ბობი ლასორდას ჩართავს. ბობი ძარცვის ადგილზე იარაღით მივა და ძმების დედა შემოაკვდება. ფილიპ სეიმურ ჰოფმანი — ენდი ჰენსონი ითან ჰოუკი — ჰენკ ჰენსონი ალბერტ ფინი — ჩარლზ ჰენსონი მარისა ტომეი — ჯინა ჰენსონი „სანამ ეშმაკი გაიგებს, რომ მკვდარი ხარ“ — კინოფილმების ინტერნეტ-მონაცემთა ბაზა (ინგლისური) „სანამ ეშმაკი გაიგებს, რომ მკვდარი ხარ“ — Allmovie-ზე „სანამ ეშმაკი გაიგებს, რომ მკვდარი ხარ“ — Box Office Mojo-ზე „სანამ ეშმაკი გაიგებს, რომ მკვდარი ხარ“ — Rotten Tomatoes „სანამ ეშმაკი გაიგებს, რომ მკვდარი ხარ“ — Metacritic-ზე
ითან ჰოუკი

ითან ჰოუკი (ინგლ. Ethan Hawke; 6 ნოემბერი, 1970, ოსტინი) — ამერიკელი მსახიობი, რეჟისორი, სცენარისტი და მწერალი. პოპულარული გახდა ფილმით „მკვდარი პოეტების საზოგადოება.“ 1992 წლიდან მოღვაწეობს თეატრშიც. შეგიძლიათ იხილოთ მედიაფაილები თემაზე „ითან ჰოუკი“ ვიკისაწყობში. ითან ჰოუკი კინოფილმების ინტერნეტ-მონაცემთა ბაზაში
პროგრესული როკის ქრონოლოგია

აქ წარმოდგენილია პროგრესული როკის და მისი ქვეჟანრების მუსიკოსების, ალბომებისა და მოვლენების სია. იგი მოცემულია ათწლეულებთან დაკავშირებული ცალკე სტატიების სახით პროგრესული როკი კენტერბერიული სცენა სიმფონიური როკი ავან-როკი ნეო-პროგი პროგრესული მეტალი ჯაზ-ფიუჟენი ჯენტი სნაიდერი, ჩარლზ. The Strawberry Bricks Guide To Progressive Rock. ჩიკაგო, ილუსტ.: Lulu Publishing (2008) 364 გვერდი, ISBN 978-0-615-17566-9 (რბილი ყდა). ლაკი, ჯერი. The Progressive Rock Files ბერლინგტონი, ონტარიო: Collector's Guide Publishing, Inc (1998), 304 გვერდი, ISBN 1-896522-10-6 (რბილი ყდა). მაკენი, ედვარდ. Rocking the Classics: English Progressive Rock and the Counterculture. ოქსფორდი: Oxford University Press (1997), 290 გვერდი, ISBN 0-19-509887-0 (მაგარი ყდა), ISBN 0-19-509888-9 (რბილი ყდა).
ალბერტ ფინი

ალბერტ ფინი (ინგლ. Albert Finney; დ. 9 მაისი, 1936 — გ. 7 თებერვალი, 2019) — ინგლისელი მსახიობი. თავდაპირველად მოღვაწეობდა თეატრში, ასრულებდა როლებს შექსპირის პიესებში. 60-იან წლებში დაიწყო კინოკარიერა. მიღებული აქვს ოსკარის ოთხი ნომინაცია. გარდაიცვალა 2019 წლის 7 თებერვალს ლონდონში, 82 წლის ასაკში. ალბერტ ფინი — ბროდვეის ინტერნეტ მონაცემთა ბაზაში (IBDb) (ინგლისური) ალბერტ ფინი კინოფილმების ინტერნეტ-მონაცემთა ბაზაში ალბერტ ფინი TCM-ის კინოფილმების მონაცემთა ბაზაში ↑ „Actor Albert Finney dies aged 82“. BBC News. BBC. 8 February 2019. ↑ Guy, Jack (9 February 2019). „Albert Finney, five-time Oscar nominee, dead at 82“. CNN. ↑ „Albert Finney, 'Angry Young Man' Who Became a Hollywood Star, Dies at 82“. The New York Times. ციტირების თარიღი: 8 February 2019.
The Orchestral Tubular Bells

The Orchestral Tubular Bells — მაიკ ოლდფილდის ალბომის Tubular Bells ორკესტრული ვერსია, რომლის არანჟირება დეივიდ ბედფორდის მიერ მომზადდა. იგი 1974 წელს, სამეფო ფილარმონიული ორკესტრისა და მაიკ ოლდფილდის (გიტარა) თანხლებით ჩაიწერა. მისი ნაწყვეტები მოხვდა NASA-ს 1979 წლის ფილმში „კოსმოსური ფილმი“. ალბომი 1975 წელს გამოვიდა და ბრიტანეთის ჩარტში #17 პოზიციამდე მიაღწია. 2000 წელს იგი გამოიცა Virgin-ის მიერ HDCD ფორმატში. გარდა ამ ჩანაწერისა და ალბომის Exposed, ოლდფილდის 1970-იან წლებში გამოსული სხვა ალბომების ხელახალი ვერსიები გამოსცა Mercury Records-მა. მხარე 1 The Orchestral Tubular Bells, Part 1 – 26:32 მხარე 2 The Orchestral Tubular Bells, Part 2 – 24:29 MikeOldfieldOfficial.com – მაიკ ოლდფილდის ოფიციალური საიტი The Orchestral Tubular Bells საიტზე Tubular.net ↑ Allmusic review ↑ "1975-02-15 საუკეთესო ბრიტანული ალბომების ოფიციალური არქივი | ოფიციალური ჩარტები". ბრიტანეთის ალბომების ჩარტი. ოფიციალური ჩარტების კომპანია. წაკითხვის თარიღი 8 აპრილი 2013.
Radio K.A.O.S. (ტურნე)

Radio K.A.O.S. — ბრიტანელი როკ-მუსიკოს როჯერ უოტერსის 1987 წლის საკონცერტო ტურნე, რიგით მეორე სოლო ტურნე მუსიკოსის კარიერაში. იგი ჩატარდა ალბომის Radio K.A.O.S. მხარდასაჭერად. ტურნეს მსვლელობისას სრულდებოდა როგორც სიმღერები ალბომიდან, ასევე ამავე პერიოდში ჩაწერილი კომპოზიციები და სიმღერები პინკ ფლოიდის ალბომებიდან. ტურნე დაიწყო ჩრდილოეთ ამერიკაში, 1987 წლის 14 აგვისტოს და დასრულდა იმავე წლის 22 ნოემბერს, ლონდონში. შოუს დიზაინების ავტორი იყო მარკ ფიშერი. გამოიყენებოდა კვადრო-ჟღერადობა, პროექციები და რადიოწამყვან ჯიმ ლედის ანოტაციები. დარბაზში იდგა სატელეფონო ჯიხური, საიდანაც უოტერსს მაყურებლები უკავშირდებოდნენ. შოუს სიუჟეტი მიჰყვებოდა ალბომის სიუჟეტს, რომელშიც ბილი, მიჯაჭვული სავარძელზე, საკუთარ თავში ავითარებს დიდ მანძილზე ელექტრონული საგნების მართვის თვისებებს. პირველი განყოფილება ჯიმ ლედის წარდგენა მსმენელების ზარები "Club Nowhere" (რეკლამის პაროდია) Audience Calls "Tempted" (პოლ კერაკის სოლო შესრულება) "Radio Waves" "Welcome to the Machine" "Who Needs Information" "Money" "The Professional Bimbo School" (რეკლამის პაროდია) "In the Flesh" "Have a Cigar" "Pigs (Three Different Ones)" "Wish You Were Here" "Mother" "Molly's Song" "Me or Him" "The Powers That Be" მეორე განყოფილება მსმენელების ზარები "Shredding Alternative" (რეკლამის პაროდია) "Going to Live in L.A." "Sunset Strip" "5:01AM (The Pros and Cons of Hitch Hiking)" (ერთი თვის შემდეგ მას ჩაენაცვლა "Get Your Filthy Hands Off My Desert" და "Southampton Dock") "Arnold Layne" (ვიდეო, რომელსაც ბილი „რთავდა“ მსმენელთათვის) "If" "5:06AM (Every Strangers Eyes)" "Not Now John" "Another Brick in the Wall" "The Happiest Days of Our Lives" "Another Brick in the Wall, Part II" "Nobody Home" "Home" "Four Minutes" "The Tide Is Turning" ბისზე "Breathe" "The Great Gig in the Sky" (შესრულდა უემბლიზე და მედისონ-სკვერ-გარდენის კონცერტებზე, ნიუ-იორკი). "Brain Damage" "Eclipse" "Outside the Wall" (შესრულდა The Forum-ში, ინგლვუდი, კალიფორნია). შენიშვნა - "In the Flesh", "Have a Cigar", "Pigs" და "Wish You Were Here" სრულდებოდა შერეული სახით. ტურნეს პროსპექტი
ჟაკლინ ბისეტი

ჟაკლინ ბისეტი (ინგლ. Jacqueline Bisset; დ. 13 სექტემბერი, 1944) — ინგლისელი მსახიობი. მიღებული აქვს ოქროს გლობუსის, ემისა და სეზარის ნომინაციები. მოღვაწეობს როგორც ინგლისურენოვან, ასევე ფრანგულ კინემატოგრაფში. ვიკისაწყობში არის გვერდი თემაზე: ჟაკლინ ბისეტი ჟაკლინ ბისეტი კინოფილმების ინტერნეტ-მონაცემთა ბაზაში Jacqueline Bisset TCM-ის კინოფილმების მონაცემთა ბაზაში Jacqueline Bisset biography, filmography, commentary
ენტონი პერკინსი

ენტონი პერკინსი (ინგლ. Anthony Perkins; დ. 4 აპრილი, 1932 — გ. 12 სექტემბერი, 1992) — ამერიკელი მსახიობი. მისი ყველაზე ცნობილი როლია ნორმან ბეიტსის როლი ალფრედ ჰიჩკოკის ფილმში „ფსიქო“. მიღებული აქვს ოსკარის ერთი ნომინაცია. შეგიძლიათ იხილოთ მედიაფაილები თემაზე „ენტონი პერკინსი“ ვიკისაწყობში. ენტონი პერკინსი — ბროდვეის ინტერნეტ მონაცემთა ბაზაში (IBDb) (ინგლისური) ენტონი პერკინსი კინოფილმების ინტერნეტ-მონაცემთა ბაზაში ენტონი პერკინსი TCM-ის კინოფილმების მონაცემთა ბაზაში
ვანესა რედგრეივი

ვანესა რედგრეივი (ინგლ. Vanessa Redgrave; დ. 30 იანვარი, 1937) — ინგლისელი თეატრის, კინოსა და ტელევიზიის მსახიობი, პოლიტიკური აქტივისტი. სახელი მოუტანა როსალინდას როლმა სპექტაკლში როგორც გენებოთ. კინოში შესრულებული აქვს 80-ზე მეტი როლი. შეგიძლიათ იხილოთ მედიაფაილები თემაზე „ვანესა რედგრეივი“ ვიკისაწყობში. ვანესა რედგრეივი კინოფილმების ინტერნეტ-მონაცემთა ბაზაში ვანესა რედგრეივი TCM-ის კინოფილმების მონაცემთა ბაზაში
დავით ღვალაძე

დავით ღვალაძე (დ. 1775, სვერი, ჭიათურის მუნიციპალიტეტი — გ. 12 აპრილი, 1863, იქვე) — ქართველი სამხედრო და სასულიერო მოღვაწე, კეთილმოწესე დეკანოზი. დაიბადა ზემო იმერეთის სოფელ სვერში (ჭიათურის მუნიციპალიტეტი), სვერის ციხის ნაცვალის (გარნიზონის უფროსის თანაშემწე) ოჯახში. მიიღო საერო (ოჯახში) და სასულიერო განათლება. დავით ღვალაძე 1795-1810 წლებში იყო სვერის ციხის უკანასკნელი ნაცვალი (გარნიზონის უფროსის თანაშემწე). ცარისტული რუსეთის მიერ იმერეთის სამეფოს გაუქმების და იმერეთის ანტიცარისტული ამბოხების (რომლის აქტიური მონაწილე იყო) ჩახშობის შემდეგ, 1811 წელს, იგი აღიკვეცა და 1814 წლამდე მსახურობდა სვერის იოანე ნათლისმცემლის ეკლესიაში, რომელიც 1800 წელს მისი თაოსნობით იქნა აგებული. 1814-1838 წლებში იყო სოფელ სკინდორის (ჭიათურის მუნიციპალიტეტი) წმ. გიორგის სახელობის ეკლესიის წინამძღვარი. 1853 წელს განამწესეს სოფელ მორძგვეთის (ჭიათურის მუნიციპალიტეტი) წმ. გიორგის სახელობის ეკლესიის წინამძღვრად. იქ მსახურობდა გარდაცვალებამდე. დავით ღვალაძე გარდაიცვალა 1863 წელს, დაკრძალულია სვერის იოანე ნათლისმცემლის სახელობის ეკლესიაში. ღვალაძეს ჯაფარიძის ქალისაგან ჰყავდა 7 შვილი. მისი პირდაპირი შთამომავლები (შვილიშვილის შვილები) იყვნენ პედაგოგი და საზოგადო მოღვაწე ელეფთერ ღვალაძე (1879-1955), ბიოქიმიის ქართული სამეცნიერო სკოლის ერთ-ერთი ფუძემდებელი, პროფესორი ვარლამ ღვალაძე (1893-1944) და ადვოკატი და პუბლიცისტი, 1921-1937 წლების ეროვნულ-განმათავისუფლებელი მოძრაობის ერთ-ერთი ლიდერი ევგენ ღვალაძე (1900-1937). მ. კეზევაძე. ეგზარქოსობის დროინდელი იმერეთის ეკლესიები და მღვდლები, ქუთაისი, 2008
როდ სტაიგერი

როდ სტაიგერი (ინგლ. Rod Steiger; დ. 14 აპრილი, 1925 — გ. 9 ივლისი, 2002) — ამერიკელი მსახიობი. იღებდნენ როგორც ფილმებში, ასევე სატელევიზიო გადაცემებში. არის ოსკარის ლაურეატი. ვიკისაწყობში არის გვერდი თემაზე: როდ სტაიგერი
USS Bulkeley (DDG-84)

USS Bulkeley (DDG-84) — არლი-ბიორკის კლასის გამანადგურებელი ამერიკის შეერთებული შტატების სამხედრო-საზღვაო ძალების შემადგენლობაში. სახელი ეწოდა ვიცე-ადმირალ ჯონ დი ბალკლის პატივსაცემად, რომელიც მეორე მსოფლიო ომის დიდების მედლის მფლობელი იყო. Bulkeley-მშენებლობა 1999 წლის 10 მაისს დასრულდა Ingalls Shipbuilding-ის გემთსაშენში და გაეშვა 2000 წლის 21 ივნისს, მისისიპის შტატის ქალაქ პასკაგულაში. ექსპლუატაციაში შევიდა 2001 წლის 8 დეკემბერს. ამჟამად მისი მშობლიური პორტია ნორფოლკის საზღვაო ბაზა ვირჯინიის შტატში. 2011 წლის თებერვალში Bulkeley ჩართული იყო ამერიკის ოთხი მოქალაქის გადარჩენის ოპერაციაში იახტა Quest-ზე, რომელიც სომალელ მეკობრეებს ჰყავდათ დატყვევებული. 2011 წლის 5 მარტს Bulkeley ასევე ჩართული იყო იაპონურ ნავთობტანკერ MV Guanabara-ს გადარჩენის ოპერაციაში ომანის სანაპიროსთან, რომელსაც ასევე სომალელი მეკობრეები უტევდნენ. Bulkeley-ს ეხმარებოდა Combined Task Force 151-ის ძალები. სამი მეკობრე შეიპყრეს და იაპონიაში წაიყვანეს, მეოთხე კი გაათავისუფლეს, რადგან ის არასრულწლოვანი აღმოჩნდა. 2011 წლის 16 მაისს Bulkeley გამოეხმაურა უბედურების საერთაშორისო სიგნალს, რომელიც პანამის დროშის ქვეშ მცურავი საკმაოდ დიდი ზომის გადამზიდავ Artemis Glory-დან მოდიოდა. აღმოჩნდა, რომ ოთხი კაცის მიერ მართული მეკობრეთა პატარა ზომის ხომალდი Artemis Glory-ს ცეცხლს უშენდა. მეკობრეებმა ცეცხლი გაუხსნეს ვერტმფრენსაც, თუმცა საბოლოოდ ამ უკანასკნელის შეიარაღებამ ისინი გაანიეტრალა და ვერტმფრენი ყოველგვარი დაზიანების გარეშე გადარჩა. 2011 წლის 15 ივლისს Bulkeley ნორფოლკში დაბრუნდა. არსებობის მანძილზე, მის მიერ ჩატარებული ოპერაციების დროს დატყვევებულ იქნა 75 სომალელი მეკობრე და ყუმბარებით შეტევები მიიტანა ლიბიის ხელისუფლებაზე. 2013 წლის 10 აგვისტოს Bulkeley საქართველოში, ბათუმის პორტში შევიდა. საქართველოს სანაპირო დაცვის ორ კატარღასთან ერთად მან ზღვაში ერთობლივ პრაქტიკულ წვრთნებში მიიღო მონაწილეობა. 11 აგვისტოს გემს საქართველოს პრემიერ–მინისტრი ბიძინა ივანიშვილი და საქართველოს პრეზიდენტი მიხეილ სააკაშვილი ესტუმრნენ. USS Bulkeley (DDG-84) ბათუმის პორტში USS Bulkeley (DDG-84) ბათუმის პორტში Ship's official Web site დაარქივებული 2015-07-08 საიტზე Wayback Machine. ↑ http://www.msnbc.msn.com/id/41715530/ns/world_news-africa/t/four-american-hostages-killed-somali-pirates/ ↑ U.S. Navy frees ship from suspected Indian Ocean pirates. CNN (6 March 2011). დაარქივებულია ორიგინალიდან — 7 მარტი 2011. ციტირების თარიღი: 7 March 2011. ↑ „3 pirates indicted over attack on Japan-run tanker in Indian Ocean“. Japan Today. 1 April 2011. ციტირების თარიღი: 3 April 2011.[მკვდარი ბმული] ↑ დაარქივებული ასლი. დაარქივებულია ორიგინალიდან — 2015-04-02. ციტირების თარიღი: 2013-08-19. ↑ Wilson, Todd Allen, "USS Enterprise Returns To Norfolk", Newport News Daily Press, 16 July 2011. ↑ ამერიკული სამხედრო ხომალდი ოთხი დღით ბათუმს სტუმრობს. დაარქივებულია ორიგინალიდან — 2013-11-07. ციტირების თარიღი: 2013-08-19. ↑ პრეზიდენტი და პრემიერი ამერიკულ ხომალდზე იმყოფებიან
ნოტოთენია

ნოტოთენია (ლათ. Notothenia) — თევზების გვარი ქორჭილასნაირთა რიგისა. დამახასიათებელია პატარა პირი, ეშვისებრი კბილები არა აქვთ. გვერდითი ხაზი ჩვეულებრივ ორია. ძირითადად გავრცელებულია ანტარქტიკაში, პატაგონიის ნაპირებთან და სუბანტარქტიკულ კუნძულებზე. მეტად ფართოა Notothenia kempi-ის არეალი, რომელიც გვხვდება ანტარქტიდის ნაპირებთან, მნიშვნელოვან სიღრმეზე (830 მ). მასობრივ სახეობას მიეკუთვნება Notothenia rossii, Notothenia squamifrons და Notothenia gibberifrons. ამათგან აღსანიშნავია Notothenia rossii, რომლის სხეულის სიგრძე 90 სმ, ხოლო წონა 9 კგ აღწევს. მოზრდილი თევზები ლაქისებრ-მარმარილოსებრია. გემრიელი ხორცი აქვთ. სარეწაო მნიშვნელობისაა. ნოტოთენია — სტატია დიდი საბჭოთა ენციკლოპედიიდან (რუსული)
მოივა

მოივა (ლათ. Mallotus villosus) — ზღვის თევზი ცქიმურასებრთა ოჯახისა. სხეულის მაქსიმალური სიგრძე 20–25 სმ, ხოლო მაქსიმალური წონა 52 გ აღწევს. ორი ქვესახეობა: ატლანტური მოივა (ლათ. Mallotus villosos villosus) გავრცელებულია ატლანტის ოკეანის ჩრდილოეთ ნაწილში, თეთრ, ბარენცისა და კარის ზღვებში; წყნაროკეანური მოივა ანუ უეკი (ლათ. Mallotus villosus socialis) — კანადის ნაპირებთან, იაპონიის, ოხოტის, ბერინგის, ჩუკოტკისა და ლაპტევების ზღვებში. პელაგიური თევზია; იკვებება პლანქტონური კიბოსნაირებით. ცხოვრობს ღია ზღვაში. მეტად წვრილი ქერცლი და კბილები აქვს. სქესობრივ სიმწიფეს აღწევს 2–3 წლისა. სიცოცხლის მაქსიმალური ხანგრძლივობა 10 წელი. რეწვის ობიექტია. ↑ Mallotus villosus | FishBase.. დაარქივებულია ორიგინალიდან — 2021-10-25. ციტირების თარიღი: 2021-10-25. ↑ Мойва | Большая российская энциклопедия. დაარქივებულია ორიგინალიდან — 2022-08-18. ციტირების თარიღი: 2021-10-25.
კიტრანა

კიტრანა (ლათ. Hypomesus olidus) — თევზი ცქიმურასებრთა ოჯახისა. სხეულის სიგრძე 13-14 სმ აღწევს. გავრცელებულია ჩრდილოეთ ყინულოვანი ოკეანის აღმოსავლეთ ნაწილსა და წყნარი ოკეანის აუზში. იკვებება წვრილი უხერხემლოებით. სქესობრივ სიმწიფეს აღწევს 2-3 წლისა. კიტრანა — ინფორმაცია (რუსული)
ჩვეულებრივი ცქიმურა

ჩვეულებრივი ცქიმურა (ლათ. Osmerus eperlanus) — თევზი ცქიმურასებრთა ოჯახისა. წაგრძელებული სხეული აქვს, რომელიც დაფარულია მსხვილი ქერცლით. გვერდები ვერცხლისფერია, ზურგი მურა-მომწვანო. იკვებება ზოოპლანქტონით და სხვა. სამოყვარულო თევზჭერის მასობრივი ობიექტია. ჩვეულებრივი ცქიმურა დაარქივებული 2013-08-13 საიტზე Wayback Machine. (რუსული)
ბალიშა ლავა

ბალიშა ლავა, სფერული ლავა (ინგლ. Pillow lava) — ერთანეთზე მორგებული ბალიშისებრი, სფერული, ელიფსოიდური და სხვა მსგავსი ფორმის მაგმური სხეულების დაზვავების შედეგად წარმოშობილი მაგმური ქანი. სხეულები შეკავშირებულია მეორეული პროდუქტებით ან დანალექი მასალით. ბალიშა სხეულებს გარდიგარდმო კვეთში კონცენტრული აღნაგობა აქვს, დამახასიათებელია წრთობის მინისებრი ქერქი. ბალიშა ლავა წარმოიშობა ვულკანის წყალქვეშა ამონთხევის ან წყალში ხმელეთიდან ლავის ჩადინების დროს. წყალში მოქცეული ლავის ნაკადი გამყარებამდე ნაწევრდება ცალკეულ გიგანტურ წვეთებად (რამდენიმე სანტიმეტრიდან 2 მეტრამდე და ზოგჯერ მეტიც), რომლებსაც გარს აკრავს ორთქლის პერანგი. ამ სახით აწონად მდგომარეობაში გადაადგლდება აუზის ფსკერზე და წარმოშობს ბალიშა ლავის დაზვავებას. როგორც წესი ბაზალტური ან ანდეზიტურია. გარდა ამისა, ცნობილია კომატიტური, პიკრიტული, ბონინიტური, ბაზალტურ-ანდეზიტური, ან დაციტური ბალიშა ლავა. გვხვდება სხვადასხვა ასაკის ფორმაციებში. ბალიშა ლავის ნაკადები წარმოიქმნება წყალქვეშა ვულკანების კალთებზე, განსაკუთრებით რიფტულ ზონებში. ფორები და მცირე სივრცეები ამოვსებულია კალციტით, არაგონიტით, ქალცედონითა და სხვა. თანამედროვე ბალიშა ლავის წარმოქმნა შეიმჩნეოდა ვულკან კილაუეას ამოფრქვევის დროს ზღვაში წამოსული ლავური ნაკადის ამონთხევისას 1971 წელს და მიწისზედა პირობებში ვულკან კარიმსკაია-სოპკას სიახლოვეს 1963 წელს. ბალიშა ლავა ფართოდაა გავრცელებული საქართველოს მეზოკაინოზოურ ვულკანურ და ვულკანოგენურ დანალექ ფორმაციებში. ქართული საბჭოთა ენციკლოპედია, ტ. 2, თბ., 1977. — გვ. 173. შეგიძლიათ იხილოთ მედიაფაილები თემაზე „ბალიშა ლავა“ ვიკისაწყობში. ბალიშა ლავა (ინგლისური) ბალიშა ლავა — გეოლოგიური ენციკლოპედია (რუსული) ბალიშა ლავა — სამთო ენციკლოპედია (რუსული)
კარიმსკაია-სოპკა

კარიმსკაია-სოპკა (რუს. Карымская Сопка) — მარტივი აგებულების მოქმედი ვულკანი კამჩატკაზე, აღმოსავლეთის ქედზე. სიმაღლე 1468 მ. მწვერვალი სწორი წაკვეთილი კონუსია. კრატერიდან მუდმივად გამოიყოფა ცხელი აირები. ვულკანი მოქცეულია ძველი ვულკანის კალდერაში, რომელიც ჩამოყალიბდა ადრეულ ჰოლოცენში და აგებულია ლავებით, ანდეზიტურ-დაციტური შედგენილობის ფერფლით. მეტად აქტიური ვულკანია. 1852 წლიდან მოყოლებული დაფიქსირებულია 20-ზე მეტი ამოფრქვევა. უკანასკნელი ამოფრქვევა მოხდა 2013 წელს. სტრატოვულკანია. კარიმსკაია-სოპკა დაარქივებული 2013-07-31 საიტზე Wayback Machine. (ინგლისური) კარიმსკაია-სოპკა (რუსული)
კილაუეა

კილაუეა (Kilauea) — მოქმედი ვულკანი კუნძულ ჰავაის სამხრეთ-აღმოსავლეთ ნაწილში, წყნარ ოკეანეში. სიმაღლე 1247 მ. მდებარეობს ვულკან მაუნა-ლოას სიახლოვეს. კილაუეის დამრეცი ფარისებრი კონუსი ბოლოვდება 4 კმ სიგრძის, 3,2 კმ სიგანისა და 120 მ სიღრმის კალდერით, რომელშიც მდებარეობს ლავური ტბა ჰალემაუმაუ. დედამიწის ერთ-ერთი ყველაზე აქტიური ვულკანია. ინტენსიური აქტივობის ფაზაში შევიდა 2011 წლის 6 მარტს. ტერიტორიის ნაწილი, რომელსაც იკავებს ვულკანი კილაუეა შედის ჰავაის ვულკანების ეროვნული პარკის შემადგენლობაში. აღსანიშნავია ვულკანური კრატერები: ჰალემაუმაუ და კილაუეა-იკი. 1965 წელს ლავურ ტბასთან ერთად შეიქმნა კრატერი მაკაპაჰი. კალდერის ირგვლივ კონცენტრულად არის განლაგებული რგოლისებრი ჰორსტები და გრაბენები. მისი ცენტრალური ნაწილი აზევებულია. ნამარხი ფლატეების სიმაღლეა 400 მ. კალდერიდან ვულკანის ფერდობებისაკენ გადაჭიმულია ორი რიფტული ზონა; სამხრეთ-აღმოსავლური 55 კმ სიგრძის ზონა კუმუკაჰის კონცხს აღწევს, რომელზედაც ათობით კონუსი და კრატერია. გრძელდება ოკეანის ფსკერზე აზიდული პუნის ზვინულის სახით. მეორე როფტული ზონა ვრცელდება სამხრეთ-დასავლეთისაკენ კალდერიდან ნაპირამდე. კილაუეა უწყვეტად იფრქვევა. უკანასკნელი მნიშვნელოვანი ამოფრქვევები მოხდა 1952, 1954 და 1955 წლებში. ლავური ქერქის ნაპრალებიდან იჭრება ძირითადი შედგენილობის თხევადი ლავის შადრევნები. არის ვულკანოლოგიური სადგური და გეოფიზიკური ობსერვატორია. კილაუეა — სტატია ენციკლოპედია ბრიტანიკიდან (ინგლისური)